S a j t ó m e g h í v ó

Tisztelt Szerkesztőség!

Idén immár tizenegyedik alkalommal szervezik meg Erdély legnagyobb magyar karácsonyi rendezvényét, ahol a Parajdi Sóbánya és a Dévai Szent Ferenc Alapítvány szervezésében kétezer-ötszáz gyermek ­– zömében a Böjte Csaba ferences rendi szerzetes alapította székelyföldi gyermekotthonokból és nappali intézményekből – kap karácsonyi ajándékot. A gyerekek évről-évre örülhettek a magyar emberek ajándékokkal teli cipősdobozainak, melyeket a kezdetektől a Baptista Szeretetszolgálat juttatott el a Sóvidékre.

Így lesz idén is: **december 14-én, szerdán 14 órakor** az M3 logisztikai központtól sok száz cipősdoboz ajándék indul útnak, hogy a **december 17-én, szombaton 11 órakor** a Parajdi Sóbányában, százötven méter mélyen megtartott felemelő eseményen örömet okozzon a kicsiknek.

Az eseményekre a szervezők tisztelettel várják a szerkesztőség munkatársait! (A szállítmány indulásának rögzítéséhez előzetes egyeztetés szükséges!)

Budapest, 2016.12.13.

További információ:

Révész Szilvia

Baptista Szeretetszolgálat

Kommunikációs igazgató

06 20 886 37 52

szilvia@baptistasegely.hu